lv lv sl nl lv en lv lv fi sv nl lv lv lv lv lv lv lv lv en lv lv lv lv lv lv fr lv lv lv lv lv hbs_lat lv lv lv lv lv lv lv sl lv lv lv lv lv lv lv lv lv lv lv lv lv lv hy lv lv lv lv lv en lv lv lv lv lv en en lv lv lv lv lv lv lv nl lv lv lv de sv lv lv en en
Zirgaudzētāji spriež par Latvijas šķirnes glābšanas plānu | lszaa.lv
Vietējās apdraudētās šķirnes – LSB
Abu zirgaudzētāju organizāciju pārstāvji februāra nogalē tikās sanāksmē Siguldā, lai spriestu par vienotu rīcību Latvijas šķirnes zirgu genofonda saglabāšanā un ciltsdarba uzlabošanā.
„Zirgu skaits paliek arvien mazāks, un mums jādomā, kā glābt Latvijas ciltskodolu, lai šķirnes zirgu audzēšanu neaizlaistu pilnīgā pašplūsmā,“ atzina Latvijas Šķirnes zirgu audzētāju (LŠZAA) asociācijas izpilddirektore Aija Luse – Budrēvica, savukārt Juris Mežinieks no Latvijas Zirgaudzētāju biedrības (LZB) norādīja, ka ar katru gadu pieaug nekvalitatīvu kumeļu un jaunzirgu skaits. Saieta dalībnieki, kuru vidū bija arī Zemkopības ministrijas pārstāves, vienojās par kopīgām reģionālām zirgaudzētāju sanāksmēm un nepieciešamību izveidot vienotu vaislas ērzeļu vērtēšanas komisiju.
Kā atzina zirgaudzētājs Kārlis Neilands, pēc divu stundu diskusijām lēmums par abu biedrību kopīgi izveidotu vaislas ērzeļu vērtēšanas komisiju jau atzīstams par lielu panākumu, kas palīdzēs izbeigt tā saucamo staigāšanu no vienas biedrības uz otru. Līdzšinējā kārtība ļāvusi saimniekam, kas savu ērzeli nav varējis nosertificēt vienas biedrības veidotā vērtētāju komisijā, doties uz otru organizāciju, kura, vēlmē piesaistīt jaunus biedrus, izbrāķēto ērzeli atzinusi vaislai par derīgu. Vēl gan jāvienojas par komisijas veidošanas principiem, skaitlisko un personālo sastāvu.
Uzklausot vairāku zirgaudzētāju pārmetumu par nepietiekamu saziņu gan ar biedrību, gan arī savstarpēji, A. Luse – Budrēvica atbalstīja ierosinājumu par reģionālo sanāksmju rīkošanu, lai „nodefinētu audzēšanas un zirgu izmantošanas mērķi“. „Audzētājiem liekas, ka viņi ir ļoti tālu no organizācijām, un organizācijas nevar īsti saprast audzētāju viedokli, kas ir ļoti dažāds. Tāpēc jāsaprot, ko un kādā veidā mēs tālāk darām,“ piebilda LŠZAA izpilddirektore. Priekšlikumam rīkot kopīgas sanāksmes abu biedrību biedriem piekrita arī LZB prezidents Edgars Treibergs.
Reģionālās sapulces Latvijas šķirnes zirgu braucamā tipa audzētājiem (pēc tām sekos sapulces sporta zirgu audzētājiem)
Zemgales reģionam – 14. martā Mežotnes pilī
Vidzemes reģionam – 27. martā Madonā
Vidzemes reģionam – 3. aprīlī Siguldā
Latgales reģionam – 10. Aprīlī Rēzeknē
Kurzemes reģionam – 17. aprīlī Kuldīgā
1. Zirgkopības nozares raksturojums un analīze.
2. Aktualitātes zirgu audzēšanā – ciltsdarba prasības un ieteikumi.
3. Zirgaudzētāju iepazīšanās – katras saimniecības īss (ne ilgāk par 5 minūtēm) raksturojums: virziens un mērķi, problēmsituāciju izklāsts un iespējamie risinājumi.
4. Diskusiju temati: • ko gribam audzēt •ko gribam pārdot • kas traucē • kas nepieciešams, lai varētu audzēt un pārdot to, ko vēlamies • ko esam gatavi mainīt esošajā sistēmā (subsīdijas, ērzeļu sertifikāciju utt.) • ko noteikti neesam gatavi mainīt • kādas ir iespējas savstarpēji sadarboties, lai noturētu tirgu • kas nepieciešams no audzētāju organizācijas • ko tā var esošajā situācijā palīdzēt.
5. Darba grupu rezultātu apkopojums
Pieteikšanās pa tāluni: 28388360 vai e-pastu: [email protected] vismaz trīs dienas pirms sanāksmes.
Konkrētā reģiona zirgaudzētājiem (abu biedrību) tiks nosūtīts arī atsevišķs ielūgums un dienas plāns.
Aicināti arī interesenti, kas vēlas sākt braucamā tipa zirgu audzēšanu un zirgaudzētāji, kas nav iestājušies nevienā no abām organizācijām.
Foto, raksts: Ilze Pētersone
Asociācija izveidota ar mērķi uzlabot Latvijas zirgu šķirnes ģenētisko potenciālu, īstenojot efektīvu selekcijas darbu: sporta zirgu audzēšanā un ģenētisko resursu saglabāšanā.
Latvijas siltasiņu zirgu šķirnes sporta tipa zirgu skate “Rudens Pērle 2022”
No 2022.gada 1.septembra līdz 30.septembrim var pieteikties atbalstam lauksaimniecības dzīvnieku ģenētisko resursu saglabāšanai.
Latvijas vietējo apdraudēto zirgu šķirņu skate “Nacionālais dārgums 2022”
Mob. Tālr.: +371 2838 8360
Tālr./Fax.: +371 6797 1022
2018 © All Rights Reserved.